انته كاس العالم انته المونديال
واحنه جمهور والك نقسم قسم
كلشي بيك انشجعه يخسر او يفوز
يعني اكلك حته شجعنه الحكم
ياحبيبي الشوك ما يقبل صيام
ليش ساكت وانته تعرف حالنة
عمي مالازم تسولف بالغرام
حته لو قرأن هم اقرالنه
ماكلك احبك بطلت مليت
لأن كلمة احبك زيدت نوحي
ومو معناه اكرهك لا ولك موهيج
راح انوب اكلك يابعد روحي
ــــــــــــــــــــــــــــــــــــــــــــــــ
انه وياك بعشرتي انطيتك سنين
انطيتك روحي وعيوني هدية
بس انته بعشرتك كلي شنطيت
مره انطيت ... بس انطيت بيه
ترهدن بالمشي من تمشي بين الناس
يالمشيك يلوك بمشيت القادة
بس حسب احسابك من تمر وتفوت
التفت شوف الوراك احتركو اجداده
من اتكلي احبك مو حجي السان
تعال اثبتلي بالله شلون حبيت
لآن اني بمحبتي عندي اثبات
اذا تنطيني سم انطيك جكليت
ولو لحظه بحياتك حطني عالبال
يالطولك مثل مدري مثل من
لأن ماكو اليشبهك بين الأشكال
صدك احله واحد انته بالناس
وأذا ما صدكت ينحل الأشكال
اذا حورية احط وبصفك اتصير
بالنسبة لجمالك جنهه رجال
تورطنه بهواك ايتعب الحال
وماحسبنه هيج ايكون وضعه
فقره وحيل صعبه انكيش وياك
حبك مو سهل يحتاج فزعه
بعد ما جيك وحدي اعذرني مولاي
عله حبك اجيب وياي تسعه
عشنه فقرة وابد ما نمتلك بيت
وأذكر امي من صغرنه أمئجره دار
وجي لأن عالباب كاتب ياحسين
الباب كل راس الشهر يدفع الاجار
انته شفاف وترف حد النخاع
وبجمالك لا اكيد انته الشرس
وماتضل خطوات جدمك عالتراب
لأن جدمك لو مشه يهمس همس
وانته ربك يعرفك كد ما رقيق
فوك خصرك كتب ممنوع اللمس
عله كثر الدمع ما ظلت عيون
وعله كد البعد وزعنه الأحلام
هيه ايام حلوه وراحت ابعيد
كلي اشلون ترجع ذيج الأيام
يالرحت زعلان من عندي ومشيت
اعذرني جي خليتك بزعلك رحت
ولأن ما لحكت اكلك لا تروح
بس ثكل وجهك عليه انه طحت
وصل حبي الك حد ماهو معقول
بحيث وياي انته واني مشتاك
تشابكني وتشاقيني واشاقيك
وأصيح الله واكبر بسك فراك
شعجب طعم الأخوة بهل الزمن راح
ويضنون النحبهم النه غاية
مو احنه النصاحب لجل غايات
احنه اصحاب موقف للنهاية
ملك خلو عليك ايسجل ذنوب
وأظن وياك كاضيه ضلايم
وانته الماصمت رمضان فد يوم
الملك داخ بجمالك كتب صايم
اذا صابك جرح يعني اني مجروح
واحد صرنه احنه جروحك جروحي
واذا رايد احضنك سهله ما محتار
لذلك كيفت كم اجرح بروحي
حيرة والله وياك جبناها السنين
امجتفات اعيونه اعله طيوفك
انته ماتنشاف لو جيت بنهار
مر علينه بالليل بلكي انشوفك
مايقيمك أي ذهب اي شي ثمين
وأغله صدك انته من كل حاجة
واحنه لو عدنه شخص مثلك جميل
مانطلعه انضمه بالثلاجة